Text

Description automatically generated

**GJYQ IMITUES PENAL**

**IMPROVIZUAR NGA KANDIDATËT PËR MAGJISTRATË TË VITIT TË DYTË**

**VITI AKADEMIK 2024-2025, GRUPI VI**

**M E M O**

**Lënda:** Përmbledhje mbi faktet, çështjet e natyrës procedurale dhe materiale të shtruara për diskutim dhe ecurinë procedurale të procesit të gjyqit imitues penal, të zhvilluar më datë 4.4.2025 nga Grupi VI, nën udhëheqjen e mentorit z. Henrik Ligori.

**\***

**\* \***

Nisur nga lënda e përcaktuar në pjesën hyrëse të kësaj memo, sqarojmë se, memo trajton ecurinë e gjyqit imitues penal, të zhvilluar nga kandidatët për gjyqtar dhe prokuror të Grupit VI, të vitit II, duke ndjekur kronologjinë si më poshtë:

1. Fabula;
2. Fazat procedurale në të cilat u zhvillua procesi gjyqësor;
3. Çështjet ligjore, procedurale dhe materiale të trajtuara gjatë procesit, me qëllim zgjidhjen në themel të mosmarrëveshjes.

\*\*\*

**Në lidhje me çështjen e parë:**

Fabula e përzgjedhur: Më datë 17.9.2024 midis viktimës Erald Gjini dhe të pandehurit Klodian Daçi ka pasur një konflikt verbal dhe fizik në një berberhane, të ndodhur në zonën e Astir, Tiranë.

Më datë 18.9.2024, teksa vëllezërit Gjini kanë qenë të ulur në bar kafe “Oslo”, janë parë nga i pandehuri Klodian Daçi. Ky i fundit ka hyrë brenda në lokal dhe ka filluar të konfliktohet me vëllezërit Gjini. I pandehuri Klodian Daçi ka telefonuar vëllain Florian Daçi, ku i ka kërkuar të shkonte aty. Florian Daçi ka mbërritur në lokal së bashku me të pandehurin Anxhelo Boçi.

Vëllezërit Gjini dhe vëllezërit Daçi kanë filluar të godasin njëri-tjetrin, teksa i pandehuri Anxhelo Boçi ka qëndruar në këmbë duke parë të gjithë konfliktin. Në një moment i pandehuri Florian Daçi ka marrë armën, të cilën e mbante në një marsup të varur në qafë i pandehuri Anxhelo Boçi dhe ka qëlluar katër herë në drejtim të dy vëllezërve Erald Gjini dhe Armando Gjini. Nga këto goditje me armë zjarri ka gjetur vdekjen i ndjeri Armando Gjini dhe ka pësuar dëmtime viktima Erald Gjini.

Të tre të pandehurit janë larguar menjëherë në drejtime të ndryshme nga vendi i ngjarjes, por ka rezultuar se të pandehurit Klodian dhe Florian Daçi janë arrestuar në flagrancë menjëherë pas kryerjes së veprës penale. Ndërsa i pandehuri Anxhelo Boçi është vetëdorëzuar në Komisariat më datë 22.9.2024.

Çështja u përzgjodh e tillë, në mënyrë që të lejonte debatin mbi pretendimet me natyrë materiale dhe procedurale nga të dyja palët ndërgjyqëse.

**Në lidhje me çështjen e dytë:**

Procesi gjyqësor u zhvilluar në dy faza, me qëllimin e vetëm për të përfshirë në ecurinë procedurale të gjithë kandidatët pjesëmarrës në rolet aktive të cilat nevojiteshin për zhvillimin e këtij gjykimi.

**Konkretisht, u realizua:**

1. Seanca paraprake ku u shqyrtuar pretendimet e mbrojtjes për pavlefshmëri, papërdorshmëri provash dhe zëvendësimin e masës së sigurimit;
2. Seanca gjyqësore, ku iu nënshtrua hetimit gjyqësor provat e kërkuara nga ana e prokurorisë dhe mbrojtjes së të pandehurve.

**Në lidhje me çështjen e tretë:**

Gjatë shqyrtimit të kësaj mosmarrëveshje, në debatin midis palëve, në pyetjet e orientuara nga gjykata, dhe në vendimin përfundimtar të shpallur, u trajtuan çështjet e mëposhtme:

Çështje procedurale që u trajtuan:

1. Vlefshmëria e akteve dhe papërdorshmëria e provave:

* Papërdorshmëria e provës të marrë prej përgjimit/tabulatit telefonik;

1. Ligjshmëria e veprimeve procedurale

* Konstatimin e pavlefshmërisë absolute të kërkesës për dërgimin e çështjes në gjyq;
* Aplikimi i gjykimit të shkurtuar në rastet e bashkëpunimit.
* Kompetenca e Gjyqtarit të Seancës Paraprake për të disponuar me pushimin e akuzës/çështjes;

1. Zëvendësimi i masës së sigurimit “*Arrest në burg*” dhe aplikimi i masës së sigurimit “*Garanci pasurore*”.

Çështje materiale për t’u trajtuar:

1. Cilësimi juridik i faktit penal nga “Vrasje me paramendim” parashikuar nga neni 78 i Kodit Penal në “Vrasje me dashje” parashikuar nga neni 76 i Kodit Penal;
2. Provueshmëria e bashkëpunimit për të pandehurit.

Gjatë procesit gjyqësor të zhvilluar në seancë të imituar, subjektet e procesit, ndërmorën veprime duke ju referuar dhe analizuar legjislacionit material dhe procedural në fuqi në kohën e zhvillimit të seancës gjyqësore, duke referuar praktikën e konsoliduar dhe të detyrueshme të zhvilluar nga Gjykata e Lartë.





